Arkosolio

**Arkosolioa** (latinezko bi hitzez osatua: *arcus*, arkua, eta *solium*, ehorztoki, sarkofago) arku formako gangadura duen hutsuneari aplikatzen zaion termino arkitektonikoa da, ehorzketa-leku gisa erabiltzen denean. 

## Ezaugarriak 
Arkosolioa forma gangaduneko hilobia zen, pertsonaia ospetsuen, hala nola santuen eta martirien, gorpuzkiak gordetzeko egina. Kapera txiki bat balitz bezala, hilobia jartzen zen tokia horma-pinturekin eta eskulturekin apaintzen ziren. II. mendeko Erroma inperialean maiz erabili ziren. Katakonbetan ere eraiki zituzten.

12. mendearen hasieran, arte gotiko berriaren garaian, hilobi mota horiek berreskuratu ziren, elizetako hormetan kokaturik. Sarkofagoa sartzen den nitxoak arku zorrotzaren forma izan ohi zuen baina. Errenazimentuan, erdi-puntuko arkua gailendu zen kasu askotan. Arkosolioko sarkofagoari dagokionez, hasieran sarkofago soila izan zen, baina denborarekin estalkiaren gainean hildakoaren eskultura jartzen hasi ziren, sarri etzanda baina baita otoitz egiteko jarreran. Gotiko flamigeroan, platereskoan, eta estilo manieristan, arkosolioa xehetasun ugariz apaindu zen.

## Iruditegia 

Fitxategi:OrpheusMarcellinus.jpg|Martzelinoren katankobetan Orfeo margotua, piztueraren sinbolo bat.
Fitxategi:Arcosolium.jpg|Erromako adibide aberats inperiala.
Fitxategi:Bernardo_(e_forse_Antonio)_Rossellino,_monumento_funebre_di_Leonardo_Bruni,_1450,_02.jpg|Bernardo Rossellinoren obra: Leonardo Bruniren hilobia, Florentziako Santa Crocen.
Fitxategi:Miranda - Santa Maria 13.JPG|Andrés Barrón eta Catalina de Pinedoren hilobia, Miranda de Ebron.

### Euskal Herrian 
Euskal Herrian adibide ugari daude elizetan, barrualdeetan eta baita elizpe edo kanpoaldean, eliz atarien ondoan batzuetan. Bereziki deigarria da bat, Erandiogoikoko Andra Mari elizakoa Martiartu leinuaren ehorztokia. Iruñeko katedraleko klaustroan bilduma ikusgarri bat dago.

Fitxategi:Erandio Goikoa - Iglesia de Santa María 08.jpg|Martiartu hilobia, Erandion.
Fitxategi:Bilbao Catedral San Antón.jpg|Done Jakue katedralean, Bilbon.
Fitxategi:Lekeitio - Basilica Asuncion 08.JPG|Artieta almirantearena esaten zaiona, Lekeitioko basilikan.
Fitxategi:Orreaga - Arcosolium.jpg|Prioreen hilobia, Orreagan.
Fitxategi:Sepulcro del general Juan de Gages, conde de Gages (1682-1759). Claustro de la Catedral de Pamplona.JPG|Juan de Gages Nafarroako erregoerdearena (1759an hila), Iruñeko katedraleko klaustroan.
Fitxategi:Rodrigo Mercado de Zuazola. Sepulcro.jpg|Rodrigo Mercado Zuatzola apezpikuaren hilobia, Oñatin.
Fitxategi:Exterior of the Church of San Cernín, Pamplona 04.jpg|San Zerningo elizpean, Iruñean.

### Espainian 
Domenico Fancelli izan zen eskultore bat  tipologia hori landu zuena Pizkundean. Espainian arkosolioaren adibide bikain ugari daude, hala nola Cardenal Diego Hurtado de Mendozaren hilobi-monumentua, Sevillako Katedralean dagoena. Italian egin zuten eta piezaz pieza eraman eta muntatu zuten. Beste adibide bikain bat, 15. mendeko Alfontso Gaztelakoaren hilobia (Elisabet Katolikoaren anaia),  Gil de Siloék Mirafloresko kartusian egindakoa, eta Sigüenzako Martín Vázquez de Arcerena, Sigüenzako katedralean dagoena.

Fitxategi:Diego_Hurtado_de_Mendoza._Sepulcro.jpg|Diego Hurtado de Mendozaren hilobia.
Fitxategi:Cartuja_de_Miraflores_(Burgos)_-_Tumba_de_Alfonso_de_Castilla.jpg||Alfontso Gaztelakoaren hilobia Mirafloresko kartusian.
Fitxategi:Sigüenza_-_Sepulcro_de_Martín_Vázquez_de_Arce.jpg|Martín Vázquez de Arceren hilobia.
Fitxategi:Sepulcro de don Diego López II de Haro - Najera 026.jpg|Diego Lopitz II.a Harokoa, Bizkaiko jauna, Naiarako monasterioan ehortzien artean, Errioxan.

## Erreferentziak 
## Kanpo estekak